న్యూఢిల్లీ : పెద్ద నోట్ల రద్దు తర్వాత రూ.500, రూ.1,000 నోట్ల రూపంలో భారీ స్థాయిలో బ్యాంకుల్లో జమ చేసినవారిపై చర్యలు ప్రారంభమయ్యాయి. దీనికోసం ప్రత్యేకంగా ప్రభుత్వం సాఫ్ట్వేర్ను తయారు చేసింది. ఆదాయపు పన్ను శాఖ ‘ఆపరేషన్ క్లీన్ మనీ’ పేరుతో చర్యలు ప్రారంభించింది. నవంబరు 8 నుంచి డిసెంబరు 30 మధ్యలో సుమారు 18 లక్షల మంది అనూహ్యంగా రూ.5 లక్షల కన్నా ఎక్కువగా జమ చేసినట్లు గుర్తించింది. ఈ సొమ్మును ఎలా సంపాదించారో 10 రోజుల్లోగా వివరించాలని కోరుతూ డిపాజిటర్లకు ఈ-మెయిల్స్, ఫోన్ మెసేజ్లు పంపించింది.కేంద్ర ప్రత్యక్ష పన్నుల బోర్డు చైర్మన్ సుశీల్ చంద్ర మాట్లాడుతూ త్వరలోనే మరిన్ని మెసేజ్లను పంపిస్తామన్నారు. 18 లక్షల మంది అసెసీలు నవంబరు 9 నుంచి డిసెంబరు 31 మధ్య కాలంలో రూ.4.17 లక్షల కోట్లు అనుమానాస్పదంగా జమ చేసినట్లు గుర్తించామన్నారు.అందుబాటులో ఉన్న సమాచారాన్ని, పన్ను చెల్లింపుదారు సమర్పించే ప్రతిస్పందనను ఆదాయపు పన్ను శాఖ అధికారులు మదింపు  చేస్తారు.  వారు జమ చేసిన సొమ్ము ఎక్కడి నుంచి వచ్చిందో చెప్తూ ఇచ్చిన వివరణ సమర్థనీయంగా ఉన్నట్లు అధికారులు భావిస్తే, ఆదాయపు పన్ను శాఖ కార్యాలయానికి అసెసీ వెళ్ళకుండానే వెరిఫికేషన్ను ముగిస్తారు. ప్రధాన మంత్రి గరీబ్ కల్యాణ్ యోజన క్రింద ఈ నగదు జమను వెల్లడించిన సందర్భంలో కూడా వెరిఫికేషన్ ప్రక్రియను మూసేస్తారు. ఈ మెసేజ్లు పొందినవారు ఎటువంటి ప్రతిస్పందన తెలియజేయకపోతే ఆదాయపు పన్ను శాఖ నుంచి నోటీసు వస్తుంది. అనంతరం చట్టప్రకారం తదుపరి చర్యలు తీసుకుంటారు.
newdhilly : pedda notla raddu tarvaata roo.500, roo.1,000 notla roopamlo bhari sthaayilo byaankullo jama chesinavaaripai charyalu praarambhamayyaayi. deenikosam pratyekamgaa prabhutvam saftvernu tayaaru chesindi. aadaayapu pannu saakha ‘aperation cleen manee’ paerutho charyalu praarambhinchindi. navambaru 8 nunchi disembaru 30 madhyalo sumaru 18 lakshala mandi anoohyamgaa roo.5 lakshala kanna ekkuvagaa jama chesinatlu gurtinchindi. ee sommunu ela sampaadinchaaro 10 rojulloga vivarinchaalani korutu depositorlaku ee-mails, fon mesagelu pampinchindi.kendra pratyaksha pannula bordu chairman susheel chandra maatlaadutuu twaralone marinni mesejlanu pampistaamannaaru. 18 lakshala mandi aseseelu navambaru 9 nunchi disembaru 31 madhya kaalamlo roo.4.17 lakshala kotlu anumaanaaspadamgaa jama chesinatlu gurtinchaamannaaru.andubaatulo unna samaachaaraanni, pannu chellimpudaaru samarpinche pratispandananu aadaayapu pannu saakha adhikaarulu madimpu  chestaaru.  vaaru jama chesina sommu ekkadi nunchi vachindo cheptuu ichina vivarana samarthaneeyamgaa unnatlu adhikaarulu bhaviste, aadaayapu pannu saakha kaaryaalayaaniki assey vellakundaane verificationnu mugistaaru. pradhaana mantri garib kalyan yojana krinda ee nagadu jamanu velladinchina sandarbhamlo kuudaa verification prakriyanu moosestaaru. ee mesagelu pondinavaaru etuvanti pratispandana teliyajeyakapothe aadaayapu pannu saakha nunchi notisu vastundi. anantaram chattaprakaram tadupari charyalu teesukuntaaru.